Jan Breytenbach

Luitenant-Kolonel Jan Breytenbach (gebore 14 Julie 1932) was die stigter en eerste bevelvoerder van 1-Verkenningsregiment (1-Recce) - voorloper van die latere Spesiale Magte Brigade van die SANW soortgelyk aan die Britse SAS (Special Air Service). Hy is die stigter van 32-Bataljon, ook bekend as "Buffalo Battalion" sowel as 44 Valskermbrigade.

Militêre loopbaan
Breytenbach het in 1950 by die Leërgimnasium aangesluit en in 1953 is die Vredesswaard aan hom toegeken. Daarna het hy by die Royal Navy Fleet Air Arm aangesluit nadat hy in die Pantserkorps diens gedoen het en in die Suez-krisis in 1956 operasionele ervaring opgedoen het. Hy het in 1961 weer by die Suid-Afrikaanse Weermag (SAW) aangesluit en kort daarna het een van die eerste 1-Valskermbataljon-kursusse voltooi. Hy het in 1971 1-Verkenningskommando gestig.

In 1975 het Breytenbach die operasie Savannah, die SAW se koverte ingryping in die Angolese Burgeroorlog, gelei. Die oorblyfsels van hierdie groep het later die berugte 32-Bataljon geword. 

Hy het in 1977 die Stafkollege-kursus bygewoon en is tot kolonel bevorder. In 1978 lei hy die SAW-valskermaanval op Cassinga.

Hy het senior stafoffisier geword by die Noord-Transvaalse Bevelstruktuur en het vanaf  24 September 1980 tot 31 Desember 1982  die 44 Valskermbrigade aangevoer. Hy het die SAW se Guerrillaskool gestig, waarvan hy in bevel was tot met sy aftrede.

Breytenbach het in 1987 uit die weermag afgetree en het sedertdien 'n aantal boeke geskryf. Hy is die broer van die Suid-Afrikaanse digter en skrywer Breyten Breytenbach en van die oorlogskorrespondent / fotograaf Cloete Breytenbach. Gedurende die 1980's het Breyten en Jan Breytenbach sterk teenstrydige politieke standpunte gehuldig.

Boeke deur Jan Breytenbach
 1986. Forged in battle. Saayman & Weber. ISBN 0-7971-0025-3.
 1990. They live by the sword. Lemur. ISBN 0-620-14870-5.
 1997. Eden's exiles, one soldier's fight for paradise. Queillerie. ISBN 1-874901-24-4.
 2001. The plunderers. Covos Day. ISBN 1-919874-01-1.
 2002. The Buffalo Soldiers, the story of South Africa's 32-Battalion, 1975–1993. Galago. ISBN 1-919854-07-X.
 2008. Eagle Strike: The Story of the controversial airborne assault on Cassinga 1978. Manie Grove Publishing. ISBN 978-0-620-40614-7.

Verwysings

Eksterne skakels 
Jan Breytenbach @ Galago Publishing 
 (Hardeband)
The Silent War - Suid-Afrikaanse Spesmagtegeskiedenis 
32 Bataljongeskiedenis 
SA Weermag Webwerf. 
Gedeeltelike kopie van die ou, verwyderde amptelike SA Spesmagte Webwerf. 
SA Special Forces League

Suid-Afrikaanse militariste
Kolonels
Geboortes in 1933
Lewende mense
Afrikaners
Suid-Afrikaanse skrywers